Referat fra generalforsamling den 27. februar 2025 i RHF

1. Som dirigent blev valgt Keld Bergholdt og som stemmetællere Hanne Holst og Lars Hansen
2. Formand Sonja Hansen aflagde beretning og fortalte, at pr. 1. Januar 2025 var der 225 medlemmer i RHF.
RHF blev i 224 kåret som årets forening i Tønder Kommune, som udløste en “præmie” på 10.000 kr.
Sonja fortalte om alle arrangementer i årets løb, hvortil der generelt har været stor opbakning.
Der har været afholdt Udflugt med torsdagsklubben til Ballum og Klægager, fælles udflugt til Als, cykelture og gåture, billard, stolegymnastik, håndarbejde og brætspil, foredrag om søvnbesvær, pakkebanko, ølsmagning, Rømøsangaften,
Juledekorationer,  madaftener, tur til Astrup banke, skovtur med Tønnisgaard, Bowl og spis, bankospil, dansetrin, besøg på Marskdestilleriet, wellnes
Vita fortalte om sprogcafe, hvor der typisk er 12-15 deltagere pr. gang, og hvor man også ind imellem arrangerer foredrag, sangaften, pakkebanko m.v.
Udover Vita og Gaby er nu også Britta ved at blive indsluset som vikar i sprogcafeen. 
Der var en stor tak til Kirsten, som passer biblioteket. og bogskabet.
3. Vita aflagde regnskabet, som blev godkendt uden bemærkninger.
4. Under indkomne forslag, blev der drøftet om man skulle bibeholde vores nuværende hjemmeside, sideløbende med en Facebook side, som er under udarbejdelse.
Der var flertal for at bibeholde hjemmesiden, da ikke alle var på Facebook. Eventuelt kunne man skifte til en gratis hjemmeside. Bestyrelsen arbejder videre med dette.
5. Der var genvalg til Marina Krog, Gerda Carl og Aase Duhn.
Som suppleanter blev valgt Britta Latter og Susanne Svendsen.
6. Som revisorer var der genvalg til Margit Aggerholm og Elin Hansen.
7. Der blev som emner til kommende arrangementer foreslået:
    Sydtrafik kan komme og fortælle om muligheder for FlexTrafik m.v.
     Foredrag med “Manden med hunden”. Henning og Felix på FB
     Forslag om flere madaftener.
Bestyrelsen vil tage forslagene med i overvejelserne.
